ઉનાળાની શરૂઆતમાં જ તાપમાનનો પારો ઉંચે ચડી ગયો છે. ધીમેધીમે પીવાના પાણીનો પોકાર પણ ઉઠી રહ્યો છે. માનવી તો ગમે તેમ કરી પીવાનુ પાણી મેળવી શકે છે. પરંતુ ગીરમાં વસતા વન્યપ્રાણીઓનું શું ? ત્યારે ધારી ગીર પુર્વના ૭૨૮ ચો.કિમી ના વિસ્તારમાં વસતા વન્યપ્રાણીઓને પીવાના પાણી માટેના ૧૪૦ કૃત્રિમ પોઇન્ટ ઉભા કરવામાં આવ્યાં છે. પાણીના આ પોઇન્ટમાં વનવિભાગ દ્રારા નિયમિત ટેન્કર દ્રારા પાણી પહોંચાડવામાં આવી રહ્યું છે.